ઍની વે, પરંતુ સરસ વાત એ છે કે ગોળમટોળ સોનાક્ષી ઍક્શન સીક્વન્સિસમાં તદ્દન નેચરલ દેખાય છે અને ક્યાંય પરાણે હાથ-પગ ઉલાળતી હોય એવું નથી લાગતું. ગુંડાલોગને ઠમઠોરતી અકીરાને આપણા તરફથી પણ બે-ચાર થપ્પડ રસીદ કરી દેવાનો પાનો ચડાવવાનું મન થાય તો બીજી બાજુ અનુરાગ કશ્યપને જોઈને ધોળે દહાડે લખલખું આવી જાય એવી તેની કડક ઍક્ટિંગ છે. આમ જુઓ તો ‘અકીરા’માં સનકી, ખૂંખાર, ભ્રષ્ટ, ગાંજા ઍડિક્ટ ખ્ઘ્ભ્નો રોલ કરતા અનુરાગ ઍક્ટિંગ કરે છે એમ કહેવું વધારેપડતું છે. તે નૉર્મલ લાઇફમાં જે રીતે આંખમાં તોફાની દરિંદગી આંજીને ફરતા હોય છે એવા જ અહીં દેખાય છે. તે ડરાવે છે, ડરે છે, ફ્રસ્ટ્રેટ થાય છે, હિંસા આચરે છે; પણ જરાય ફિલ્મી થયા વિના. આજથી તેમને ત્યાં બીજા ડિરેક્ટરો સર, આપકે લિએ એક ફૅન્ટૅસ્ટિક રોલ હૈ કહેતા લાઇનો લગાવશે એ નક્કી છે.